CELEX: 32013R0120
Language: et
Date: 2013-02-11 00:00:00
Title: Komisjoni rakendusmäärus (EL) nr 120/2013, 11. veebruar 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [ข้าวหอมมะลิทุ่งกุลาร้องไห้ (Khao Hom Mali Thung Kula Rong-Hai) (KGT)]

12.2.2013   
            
            
               ET
            
            
               Euroopa Liidu Teataja
            
            
               L 41/3
            
         
      KOMISJONI RAKENDUSMÄÄRUS (EL) nr 120/2013,
   11. veebruar 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [ (Khao Hom Mali Thung Kula Rong-Hai) (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõike 3 punkti b,
   ning arvestades järgmist:
   
               (1)
            
            Vastavalt nõukogu 20. märtsi 2006. aasta määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) (2) artikli 6 lõikele 2 avaldati Euroopa Liidu Teatajas
                (3) Tailt 20. novembril 2008 laekunud avaldus registreerida nimetus „
                  ” („Khao Hom Mali Thung Kula Rong-Hai”) kaitstud geograafilise tähisena.
         
               (2)
            
            
               Belgia, Prantsusmaa, Itaalia, Madalmaad ja Ühendkuningriik esitasid registreerimisele vastuväited kooskõlas määruse (EÜ) nr 510/2006 artikli 7 lõikega 1. Kõnealuse määruse artikli 7 lõike 3 esimese lõigu punktide a, b, c ja d kohaselt loeti vastuväited vastuvõetavaks.
            
         
               (3)
            
            
               Komisjon kutsus 14. märtsi 2011. aasta kirjaga asjaomaseid pooli üles saavutama omavaheline kokkulepe vastavalt nende riigis kehtivatele menetlustele.
            
         
               (4)
            
            
               Tai ja Prantsusmaa vahel saavutati kokkulepe. Kuna ettenähtud kuuekuulise ajakava jooksul Tai ning Madalmaade vahel kokkulepet ei saavutatud ja Tai ning Belgia, Itaalia ja Ühendkuningriigi vahel saavutati üksnes osaline kokkulepe, peaks komisjon võtma vastu otsuse.
            
         
               (5)
            
            
               Seoses tootmise, töötlemise ja pakendamise geograafilise piirkonna määratlusega juhtis Prantsusmaa tähelepanu vastuolule koonddokumendi ja Tai selliste siseriiklike õigusaktide vahel, mille kohaselt töötlemine ja pakendamine on lubatud väljaspool tootmise geograafilist piirkonda. Tai tunnistas vastuolu ning muutis oma siseriiklikku registreerimist ja koonddokumenti selgitamaks, et on vaid üks ühtne tootmise, töötlemise ja pakendamise geograafiline piirkond.
            
         
               (6)
            
            Seoses nimetuse „
                  ” („Khao Hom Mali Thung Kula Rong-Hai”) kaitse ulatusega saavutasid Belgia, Prantsusmaa, Itaalia, Ühendkuningriik ja Tai kokkuleppe, et kaitse peaks piirduma nimetuse kui tervikuga. Tai kinnitas, et nimetusele „Khao Hom Mali” iseenesest määruse (EÜ) nr 510/2006 kohast kaitset ei taotletud. Tai ja Madalmaade vahel kokkulepet ei saavutatud. Madalamaad taotlesid selget teavet selle kohta, et on võimalik kasutada nimetuse muid kui geograafilisi osi, samal ajal kui Tai andis teada oma murest seoses sellise sõnastuse mõjuga Euroopa Liidus registreeritud kaubamärgile.
         
               (7)
            
            Tõepoolest tuleks kaitse anda nimetusele „
                  ” („Khao Hom Mali Thung Kula Rong-Hai”) kui tervikule. Kõnealuse termini muid kui geograafilisi osi võib kogu Euroopa Liidus kasutada isegi koos ja ka tõlkes, tingimusel et järgitakse Euroopa Liidu õiguskorras kohaldatavaid põhimõtteid ja eeskirju, sh kaubamärke käsitlevaid õigusakte.
         
               (8)
            
            
               Belgia, Prantsusmaa, Itaalia, Madalmaad ja Ühendkuningriik vaidlustasid ebapiisavalt põhjendatud või tarbetult piirava nõude, mille kohaselt pakendamine peab toimuma tootmispiirkonnas. Prantsusmaa ja Tai vahel saavutati kokkulepe pärast seda, kui Tai oli muutnud koonddokumenti, et paremini selgitada põhjusi, miks pakendamine peab toimuma geograafilises piirkonnas. Seoses kõnealuse küsimusega ei saavutatud kokkulepet Tai ning Belgia, Itaalia, Madalmaade ja Ühendkuningriigi vahel. Tai muutis seejärel koonddokumenti ja spetsifikaati ning lisas toodet täpsustava põhjenduse.
            
         
               (9)
            
            Eespool öeldut arvesse võttes tuleks nimetus „
                  ” („Khao Hom Mali Thung Kula Rong-Hai”) kanda kaitstud päritolunimetuste ja kaitstud geograafiliste tähiste registrisse ning koonddokument tuleks vastavalt ajakohastada ja avaldada.
         
               (10)
            
            
               Käesoleva määrusega ettenähtud meetmed on kooskõlas kaitstud geograafiliste tähiste ja päritolunimetuste alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse I lisas esitatud nimetus registreeritakse.
   Artikkel 2
   Ajakohastatud koonddokument on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. veebruar 2013
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 343, 14.12.2012, lk 1.
   
      (2)  ELT L 93, 31.3.2006, lk 12.
   
      (3)  ELT C 169, 29.6.2010, lk 7.
   
      I LISA
      Aluslepingu I lisas loetletud inimtoiduks ettenähtud põllumajandustooted:
      
         Klass 1.6.   Puuviljad, köögiviljad ja teraviljad töötlemata ja töödeldud kujul
      
      TAI
      
          (Khao Hom Mali Thung Kula Rong-Hai) (KGT)
   
   
      II LISA
      KOONDDOKUMENT
      
         MÄÄRUS (EÜ) nr 510/2006
          (1)
      
      
         „” („KHAO HOM MALI THUNG KULA RONG-HAI”)
      
      
         EÜ nr: TH-PGI-0005-0729-20.11.2008
      
      
         KGT ( X ) KPN ( )
      
      1.   Nimetus
      
      „” (Khao Hom Mali Thung Kula Rong-Hai)
      2.   Liikmesriik või kolmas riik
      
      Tai Kuningriik
      3.   Põllumajandustoote või toidu kirjeldus
      
      3.1.   Toote liik
      
      
                  Klass 1.6.
               
               
                  Puuviljad, köögiviljad ja teraviljad töötlemata ja töödeldud kujul
               
            3.2.   Toote kirjeldus, mida punktis 1 esitatud nimetus tähistab
      
      Riisi „Khao Hom Mali Thung Kula Rong-Hai” toodetakse Thung Kula Rong-Hai piirkonnas, mis hõlmab viit provintsi Tai kirdeosas. Seda valgustundlikku riisi kasvatatakse Khao Dawk Mali (KDML 105) ja RD 15 sordist. Riis võib olla pruun või valge (kroovitud riis).
      
         Füüsikalised omadused
      
      
                   
               
               
                  Õlgkollase värvusega riisikestad.
               
            
                   
               
               
                  Pikk, peenike, läbipaistev ja läikiv.
               
            
                   
               
               
                  Siidjalt sile.
               
            
                   
               
               
                  Meeldiv kruvipuu lehte meenutav lõhn.
               
            
                  Füüsikalised omadused
               
               
                  Pruun riis
               
               
                  Valge riis
               
            
                  Pikkus (mm)
               
               
                  > 7,0
               
               
                  > 7,0
               
            
                  Kuju (pikkus/laius)
               
               
                  > 3,2
               
               
                  > 3,2
               
            
                  Värvus
               
               
                  Kollakaspruun
               
               
                  Valge
               
            
         Keemilised omadused
      
      
                  Niiskusesisaldus
               
               
                  Mitte üle 14 %
               
            
                  Saasteained
               
               
                  Mitte üle 0,2 %
               
            
                  Kollased terad
               
               
                  Mitte üle 0,2 %
               
            
                  Segatud muude riisisortidega
               
               
                  Mitte üle 8 %
               
            
                  Amüloosisisaldus (%)
               
               
                  14–16 %
               
            
                  Leelisuse kontroll
               
               
                  6–7
               
            
         
      
                  Keemilised omadused (keskmine väärtus (± 5 %))
               
               
                  Pruun riis
               
               
                  Valge riis
               
            
                  Valgud (%)
               
               
                  7,6
               
               
                  5,4
               
            
                  Vitamiin B1 (mg/100 g)
               
               
                  0,34
               
               
                  0,18
               
            
                  Vitamiin B2 (mg/100 g)
               
               
                  0,27
               
               
                  0,07
               
            
                  Vitamiin B3 (mg/100 g)
               
               
                  5,0
               
               
                  1,2
               
            
                  Raud (ppm)
               
               
                  28
               
               
                  16
               
            
         Muud omadused
      
      1.   Omadused keetmisel (keskmised väärtused)
      
                  Keetmisaeg
               
               
                  15–20 min
               
            
                  Riisi ja vee vahekord keetmisel
               
               
                  1: 1 või 1: 1,25
               
            2.   Lõhn ja maitse
      Keedetud riisi lõhn meenutab kruvipuu lehte ja maitse on sametine, pehme ja kergelt magus. Kui riisi on keedetud koos muude koostisosadega, on selles kergelt tunda nende maitset. KDML 105 ja RD 15 sordi värskelt korjatud riisiterad on keedetuna kreemja ja õrna tekstuuriga.
      3.3.   Tooraine (üksnes töödeldud toodete puhul)
      
      „Khao Hom Mali Thung Kula Rong-Hai” riisi tootmiseks kasutatud seemned peavad olema kasvatatud Thung Kula Rong-Hai piirkonnas.
      Seemned peavad olema Khao Dawk Mali 105 (KDML 105) ja Kor Khor või RD 15 sordist ning saadud Tai riisiametist või riisitootjatelt, st põllumajandustootjate organisatsioonidelt või eraõiguslikelt põllumajandusorganisatsioonidelt, kellele riisiamet on andnud sertifikaadi riisitootmise normide alusel.
      3.4.   Sööt (üksnes loomse päritoluga toodete puhul)
      
      —
      3.5.   Tootmise erietapid, mis peavad toimuma määratletud geograafilises piirkonnas
      
      Selleks et kõnealust riisi toodetaks üksnes määratletud geograafilise piirkonna geomorfoloogilistes tingimustes, peab kogu tootmistsükkel toimuma selles piirkonnas. Kasvutingimusi arvesse võttes toimub kogu bioloogiline tsükkel kuni saagi koristamiseni külvialal. Saagi koristamisel järgitakse erieeskirju kuupäevade, fenoloogiliste etappide ja riisiterade niiskusesisalduse kohta, et tagatud oleks hügieen ja toote ohutus ning riisi päritolu oleks võimalik täielikult jälgida kuni päritolupiirkonnani ja paljudel juhtudel isegi põllumajandustootjani. Töötlemine peab toimuma Roi Eti, Surini, Sisaketi, Mahasarakhami ja Yasothoni provintsis, mis on Thung Kula Rong-Hai piirkonna viis provintsi.
      3.6.   Erieeskirjad viilutamise, riivimise, pakendamise jm kohta
      
      Pakendamine peab toimuma Roi Eti, Surini, Sisaketi, Mahasarakhami ja Yasothoni provintsis, mis on Thung Kula Rong-Hai piirkonna viis provintsi. Selle nõudega antakse tarbijatele riisi päritolu ja kvaliteedi tõhus tagatis ning on tagatud, et tootes säilib 2-atsetüül-1-pürroliin (0,1–0,2 mg külvialal), mis on eripärane määratletud geograafilises piirkonnas kasvatava riisi „Khao Hom Mali” puhul. Ümberpakendamine ei ole lubatud, kuna sellega võiks kaasneda kontsentratsiooni lahjendumine, mis kahjustaks toote iseloomulikku lõhna, ning et vältida muude ainetega saastumise või toote omaduste muutumise ohtu.
      3.7.   Erieeskirjad märgistamise kohta
      
      Pakendile peab olema märgitud kaal, pakendamiskuupäev ja riisitöötlusettevõtte või kooperatiivi nimi.
      Kõigile pakenditele peab olema märgitud sõnad „” ja/või „Khao Hom Mali Thung Kula Rong-Hai”.
      Kohustuslik on ka Tai geograafilise tähise logo ja ELi logo (pärast Euroopas registreerimist).
      
         
      4.   Geograafilise piirkonna täpne määratlus
      
      Kõik tootmisetapid (külvamine, kasvatamine, saagikoristus, töötlemine, pakendamine ja märgistamine) toimuvad Roi-eti, Mahasarakami, Surini, Yasothoni ja Srisaketi geograafilises piirkonnas.
      Riisi kasvatamiseks vajalike eriliste ilmastiku- ja mullatingimuste tõttu asub kasvatuspiirkond järgmistes provintsides:
      
                  —
               
               
                  Roi Eti provints suurusega 986 807 raid (6,25 raid = 1 hektar), asub Thung Kula Rong-Hai tasandiku haldusüksustes (tambonid) Kaset Wisai, Suwannabhumi, Pratumrati ja Phonsai piirkonnas ning Nong Hee allpiirkonnas;
               
            
                  —
               
               
                  Surini provints suurusega 575 993 raid, asub Thung Kula Rong-Hai tasandiku haldusüksustes Ta Tumi ja Chumpol Buri piirkonnas;
               
            
                  —
               
               
                  Sisaketi provints suurusega 287 000 raid, asub Thung Kula Rong-Hai tasandiku haldusüksustes Rasi Salai piirkonnas ja Silalati allpiirkonnas;
               
            
                  —
               
               
                  Maharasakhami provints suurusega 193 890 raid, asub Thung Kula Rong-Hai tasandiku haldusüksustes Phayakaphum Pisai piirkonnas;
               
            
                  —
               
               
                  Yasothoni provints suurusega 64 000 raid, asub Thung Kula Rong-Hai tasandiku haldusüksustes Maha Chanachai ja Kor Wangi piirkonnas.
               
            5.   Seos geograafilise piirkonnaga
      
      5.1.   Geograafilise piirkonna eripära
      
      Thung Kula Rong-Hai on Tai kirdeosas asuv suur tasandik, mis hõlmab Roi Eti, Mahasarakami, Surini, Yasothoni ja Srisaketi provintsi. Tasandiku pindala on 2 107 690 raid ja selle endine nimi oli Thung Mah Long või Thung Pu Pa Lan.
      Looduslikel tingimustel ja inimtegevusel on „Khao Hom Mali Thung Kula Rong-Hai” riisi tootmises ja eriti saagikoristuses väga tähtis osa. Selle riisi tootmisel on olulised teadmised selle kohta, kuidas valida välja kvaliteetset seemet, kasutada sobivaid kasvatusmeetodeid, riisitaimi kimpu siduda ja niiskeid põlde tükkideks jaotada, et neis oleks riisi kasvamiseks piisavalt vett. Vesi juhitakse põldudelt välja umbes kümme päeva enne saagikoristust, mil valminud riis lõigatakse ja seda kuivatatakse niiskusesisalduse vähendamiseks kaks või kolm päeva. Neist looduslikest teguritest ja kohalikest teadmistest tuleneb riisi „Khao Hom Mali Thung Kula Rong-Hai” kvaliteet.
      5.2.   Toote eripära
      
      „Khao Hom Mali Thung Kula Rong-Hai” on loodusliku aroomiga koorimata, pruun ja kroovitud riis, mis on saadud valgustundlikest sortidest Khao Dawk Mali 105 ja Kor Khor või RD 15 ning kasvatatud vihmahooajal Tai Kuningriigis Thung Kula Rong-Hai piirkonnas.
      Geograafiline tähis antakse üksnes eespool nimetatud sordi riisile, mis on pärit määratletud geograafilisest piirkonnast, kuna vaid seal saab toota väikese amüloosisisalduse (14–16 %) ja 86–84-protsendilise amülopektiinisisaldusega riisi. Tänu neile tunnusjoontele imab riis endasse vähe keeduvett ja tema maitseomadused tulevad paremini välja. Need iseloomulikud omadused saavad tekkida üksnes Tai kirdeosa ainulaadsetes geomorfoloogilistes tingimustes (pinnasetüüp, kasutatud vee kvaliteet, päikesepaisteliste tundide arv, väike temperatuurivahemik, jahe ja kuiv ilm saagikoristushooajal jne).
      5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel
      
      Thung Kula Rong-Hai nimi sai alguse kuulsusrikastest Kula kaupmeestest. Legendi kohaselt rändasid Kula nime kandva põlisrahva kaupmehed põuahooaja kuiva ilma tõttu üle selle suure tasandiku, et oma kaupu müüa. Nad rändasid kuni väsimuseni, kuid ei jõudnud ikka veel tasandiku teise otsa. See ajas neid nutma (tai keeles „rong-hai”), millest tulebki nimi „Thung Kula Rong-Hai” (Nutvate Kulade tasandik).
      Thung Kula Rong-Hai aladel hakati kasvatama Hom Mali riisi pärast seda, kui valitsus täiustas Hom Mali riisisorti ja sertifitseeris selle 1959. aastal nime „Khao Dawk Mali 105” all. Kasvatamine levis laiemalt 1979. aastal, kui riisiseemnete vahetamise projekti raames kutsuti üles istutama gluteenirikast riisi Thung Kula Rong-Hai piirkonnas. Riisikasvatajatel soovitati seemnete puhtuse säilitamiseks uued seemned iga kolme aasta järel välja vahetada.
      Kuna riisipõllud sõltuvad vihmaveest, saab neid kasvatamiseks kasutada vaid korra aastas. Saaki koristatakse külmal aastaajal, mil ilm on jahe ja kuiv (pärast vihmahooaja lõppu). Kohalike teadmiste kohaselt tuleb umbes 10–15 päeva enne saagikoristust vesi üleujutatud põldudelt välja juhtida, et saada kvaliteetset pikkade, peenikeste, eredate ja tugevate teradega riisi. Keedetud riis peaks olema pehme ja aromaatne. Sellel meetodil ja heal põllumajandustaval põhineb riisi „Khao Hom Mali Thung Kula Rong-Hai” ainulaadne kvaliteet, mis eristab seda riisi muudes piirkondades kasvatatud Hao Mali riisist ning mis on tuntud nii tootjariigi kui ka ülejäänud maailma ettevõtjate ja tarbijate hulgas.
      Tai põhjaosa kerge soolasisaldusega pinnase, jaheda ja kuiva piirkonna, eriliste riisisortide (KDML 105 ja RD 15), kliima ning mulla toitainesisalduse koostoimel tekib riisis lõhnaaine 2-atsetüül-1-pürroliin (2AP) – sama aine, millest saavad oma lõhna ka kruvipuu lehed. See on looduse imeline kink „Khao Hom Mali Thung Kula Rong Hai” riisile.
      
         Viide spetsifikaadi avaldamisele
      
      (Määruse (EÜ) nr 510/2006 artikli 5 lõige 7)
      
         (1)  Asendatud 21. novembri 2012. aasta Euroopa Parlamendi ja nõukogu määrusega (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1).